CELEX: 52017PC0640
Language: da
Date: 2017-11-06
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen

EUROPA-KOMMISSIONEN
            Bruxelles, den 6.11.2017
            COM(2017) 640 final
            2017/0282(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag II (Tekniske forskrifter, standarder, prøvning og certificering) til EØS-aftalen med henblik på at indarbejde Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester
                  1
               .
            
            
               •Sammenhæng med de gældende regler på samme område
            
            
               Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS-EFTA-staterne (Norge, Island og Liechtenstein). 
            
            
               •Sammenhæng med Unionens politik på andre områder
            
            
               Udvidelsen af gældende EU-ret til EØS-EFTA-staterne via indarbejdelse i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet europæisk økonomisk samarbejdsområde, som skal bygge på fælles regler og lige konkurrencevilkår. 
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Den lovgivning, der skal indarbejdes i EØS-aftalen, bygger på artikel 114, 337 og 43, i traktaten om Den Europæiske Unions funktionsmåde.
            
            
               I henhold til artikel 1, stk. 3, i Rådets forordning (EF) nr. 2894/94
                  2
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. 
            
            
               Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grunde: 
            
            
               Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne, og kan på grund af foranstaltningens virkninger bedre nås på EU-plan. 
            
            
               
                  Indarbejdelsen af gældende EU-ret i EØS-aftalen foretages i overensstemmelse med Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, hvilket bekræfter den valgte tilgang. 
               
            
            
               •Proportionalitetsprincippet
            
            
               I overensstemmelse med proportionalitetsprincippet går dette forslag ikke ud over, hvad der er nødvendigt for at nå målet.
            
         
         
            
               •Valg af retsakt
            
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Den træffer med henblik herpå afgørelser i de i EØS-aftalen fastsatte tilfælde. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Indhentning og brug af ekspertbistand
            
            
               Ikke relevant 
            
            
               •Konsekvensanalyse
            
            
               Ikke relevant 
            
            
               4.VIRKNINGER FOR BUDGETTET
            
            
               Indarbejdelsen af direktiv (EU) 2015/1535 i EØS-aftalen forventes ikke at få virkninger for budgettet.
            
            
               5.ANDRE FORHOLD
            
            
               De vigtigste tilpasninger, som EFTA-siden har anmodet om 
            
            
               Begrundelse og foreslået løsning:
            
            
               Definition af "teknisk specifikation", artikel 1, stk. 1, litra c), tilpasning a)
            
            
               Tilpasningen sikrer, at ordlyden "landbrugsvarer i henhold til artikel 38, stk. 1, (...) i (...) (TEUF)" ikke finder anvendelse som del af definitionen "teknisk specifikation", med den begrundelse, at artikel 38, stk. 1, i TEUF omhandler EU's fælles landbrugspolitik og fælles fiskeripolitik, som begge falder uden for EØS-aftalens anvendelsesområde. En identisk tilpasning anvendes allerede i forbindelse med EØS-aftalen.
            
            
               Anmodninger om yderligere oplysninger, artikel 5, stk. 1, tilpasning c)
            
            
               Der er indført en tilpasning for at sikre tilstrækkelig udveksling af oplysninger mellem EU-søjlen og EFTA-søjlen. Det bør bemærkes, at en lignende tilpasning allerede anvendes i forbindelse med EØS-aftalen.
            
            
               Indgivelse af bemærkninger, artikel 5, stk. 2, tilpasning d)
            
            
               Tilpasningen tydeliggør, hvordan bemærkninger vedrørende udkast til tekniske forskrifter skal kommunikeres mellem EU-søjlen og EFTA-søjlen. Det bør bemærkes, at en identisk tilpasning allerede anvendes i forbindelse med EØS-aftalen.
            
            
               2017/0282 (NLE)
            
            
               Forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen
            
            
               RÅDET FOR DEN EUROPÆISKE UNION
            
            
               under henvisning til traktaten om Den Europæiske Unions funktionsmåde, særlig artikel 114, 337 og 43 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag II (Tekniske forskrifter, standarder, prøvning og certificering) til EØS-aftalen.
            
            
               (3)Europa-Parlamentets og Rådets direktiv (EU) 2015/1535
                  5
                skal indarbejdes i EØS-aftalen.
            
            
               (4)Bilag II (Tekniske forskrifter, standarder, prøvning og certificering) til EØS-aftalen bør derfor ændres. 
            
            
               (5)Den holdning, som Unionen skal indtage i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE BESLUTNING: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag II (Tekniske forskrifter, standarder, prøvning og certificering) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 241 af 17.9.2015, s. 1.
               
               
                  
                     (2)
                  EFT L 305 af 30.11.1994, s. 6.
               
               
                  
                     (3)
                  EFT L 305 af 30.11.1994, s. 6.
               
               
                  
                     (4)
                  EFT L 1 af 3.1.1994, s. 3. 
               
               
                  
                     (5)
                  Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17.9.2015, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 6.11.2017
            COM(2017) 640 final
            BILAG
            til forslaget tilRådets afgørelseom den holdning, der skal indtages på Den Europæiske Unions vegne i Det Blandede EØS-Udvalg til en ændring af bilag II (Tekniske forskrifter, standarder, prøvning og certificering) til EØS-aftalen
            
               
         
         
            
               DET BLANDEDE EØS-UDVALGS AFGØRELSE 
                  Nr. .../2017
               
                  af
               
                  om ændring af bilag II (Tekniske forskrifter, standarder, prøvning og certificering)
                  til EØS-aftalen
               
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester
                  1
                skal indarbejdes i EØS-aftalen.
            
            
               (2)Europa-Parlamentets og Rådets direktiv 98/34/EF
                  2
               , som er indarbejdet i EØS-aftalen, blev ophævet ved direktiv (EU) 2015/1535 og skal derfor udgå af EØS-aftalen.
            
            
               (3)Bilag II til EØS-aftalen bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               Teksten i punkt 1 (Europa-Parlamentets og Rådets direktiv 98/34/EF) i kapitel XIX i bilag II til EØS-aftalen affattes således:
            
            
               "32015 L 1535: Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17.9.2015, s. 1).
            
            
               Direktivets bestemmelser gælder med henblik på denne aftale med følgende tilpasninger: 
            
            
               a)Artikel 1, stk. 1, litra c), affattes således: 
            
            
               "Udtrykket "teknisk specifikation" dækker ligeledes fremstillingsmetoder og processer vedrørende produkter beregnet til konsum og dyrefoder samt lægemidler som defineret i artikel 1 i Europa-Parlamentets og Rådets direktiv 2001/83/EF (Det Blandede EØS-Udvalgs afgørelse nr. 82/2002 af 25. juni 2002
                  3
               ), samt fremstillingsmetoder og processer vedrørende de øvrige produkter, når de har indvirkning på produkternes karakteristik." 
            
            
               b)I artikel 5, nr. 1, første afsnit, tilføjes følgende: 
            
            
               "Det meddelte udkast til teknisk forskrift stilles i sin fulde længde til rådighed både på originalsproget og fuldstændigt oversat til et af Unionens officielle sprog." 
            
            
               c)I artikel 5, stk. 1, tilføjes følgende afsnit: 
            
            
               "Kommissionen eller medlemsstaterne via Kommissionen på den ene side og EFTA-Tilsynsmyndigheden eller EFTA-staterne via EFTA-Tilsynsmyndigheden på den anden side kan anmode om yderligere oplysninger om et meddelt udkast til teknisk forskrift." 
            
            
               d)I artikel 5, stk. 2, tilføjes følgende afsnit: 
            
         
         
            
               "EFTA-Tilsynsmyndigheden fremsender EFTA-staternes bemærkninger til Kommissionen i form af en samlet, koordineret meddelelse, og Kommissionen fremsender sine og medlemsstaternes bemærkninger til EFTA-tilsynsmyndigheden."
            
            
               e)Artikel 6, stk. 3, 4, 5 og 6, finder ikke anvendelse." 
            
            
               Artikel 2
            
            
               Teksten til punkt 5i (Europa-Parlamentets og Rådets direktiv 98/34/EF) i bilag XI til EØS-aftalen udgår.
            
            
               Artikel 3
            
            
               Den islandske og den norske udgave af direktiv (EU) 2015/1535, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 4
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  4Artikel 5
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den [...].
            
            
               
                     På Det Blandede EØS-Udvalgs vegne
               
               
                     Formand
                     Sekretærer for
               
               
                     Det Blandede EØS-Udvalg
                     
               
            
         
         
            
                  
                     (1)
                  EUT L 241 af 17.9.2015, s. 1.
               
               
                  
                     (2)
                  EFT L 204 af 21.7.1998, s. 37.
               
               
                  
                     (3)
                  EØS-tillæg nr. 49 af 3.10.2002, s. 22
               
               
                  
                     (4)
                  [Ingen forfatningsmæssige krav angivet.] [Forfatningsmæssige krav angivet.]